Nu har Circle K 34 gratis lynladepunkter

I dag har Circle K tændt for strømmen til lynladere på endnu syv tankstationer rundt om i landet. Dermed har selskabet i alt 34 gratis lynladepunkter, fordelt på 12 ladepladser. Dermed er Circle K det brændstofselskab med flest ladestandere i Danmark – og flere er på vej i 2022 loves det.

Indtil videre er det gratis at tanke strøm hos Circle K, men den går ikke for evigt. I løbet af 2022 vil selskabet have en betalingsløsning klar – og når den kommer, vil kunderne kun betale for den el der ”tankes” og bindes således ikke til et dyrt abonnement.

– Vores ambition er, at du skal kunne ”tanke” el på samme måde, som du i dag tanker benzin eller diesel. Derfor har vi også planer om at etablere endnu flere ladestandere i starten af det nye år, fortæller Sisse Follmann, produktchef for El og Brændstof hos Circle K.

Standerne sættes op i byer, hvor de øvrige traditionelle udbydere af brændstof endnu ikke har fået el integreret på stationerne. Der er, ligesom på de eksisterende, tale om standere med en ladekapacitet på 300 kW, som hver har to ladestik á 150 kW.

– Ved at introducere lynladere på 300 kW sikrer vi, at ventetiden bliver så kort som bilens batteri tillader, siger Sisse Follmann.

Den største af selskabets lynladepladser ligger i Københavns Sydhavn. Den har seks ladepunkter. Rødovre, Hvidovre og Amager har pladser med fire ladepunkter, mens de øvrige otte lokationer har to ladepunkter. Her er en oversigt:

Adresse | Post nr | By | Antal ladepladser
Hadsundvej 212 | 9220 | Aalborg Ø | 2
Sønderbro 24 | 9000 | Aalborg | 2
Framlev Korsvej 10 | 8462 | Harlev J | 2
Chr. X’s Vej 253 | 8310 | Tranbjerg J | 2
Horsensvej 121 | 7100 | Vejle | 2
Middelfartvej 53 | 5200 | Odense V | 2
Gl. Lyngevej 12 | 3450 | Lillerød | 2
Lyngbygårdsvej 138 | 2800 | Kongens Lyngby | 2
Kettevej 2 | 2650 | Hvidovre | 4
Jyllingevej 166 | 2610 | Rødovre | 4
Borgmester Chr. gade 59 | 2450 | København SV | 6
Vermlandsgade 41 | 2300 | København S | 4

(Kilde: Circle K)

Selskabet fortalte i oktober måned, at de vil opstille yderligere 1.000 lynladestandere i Danmark. Hvor og hvornår de nu 1.000 lynladestandere skal sættes op, er endnu uvist. Det vides heller ikke hvad kapaciteten på de nye lynladere bliver.

I nedenstående table kan du se, hvor de næste lynladepunkter etableres.

Adresse | Post nr | By
Lind Hovedgade 2A | 7400 | Herning
Nordhøj 4 | 4600 | Køge
Bernstorffsvej 115 | 2900 | Hellerup
Gladsaxe Møllevej 12 | 2860 | Søborg
Taastrup Hovedgade 25 | 2630 | Taastrup

(Kilde: Circle K)

Nu har Circle K 34 gratis lynladepunkter